
Битола, 09.11.2026

Локалниот совет за волонтерство на Општина Битола
		објавува јавен повик за
Локална награда за волонтер или волонтерска акција за 2026 г.

Локалниот совет за волонтерство на Општина Битола ги поканува сите волонтери и организатори на волонтерска работа, кои во 2026 година оствариле значителен придонес во областа на волонтерството да се пријават на повикот за локална награда за волонтер или волонтерска акција за 2026 година.
Предложените кандидати/организации/институции/неформални групи треба да ги исполнуваат следните услови:
· волонтерската работа да е реализирана во Општина Битола;
· предложените кандидати да се жители на Општина Битола;
· да имаат значителни достигнувања и резултати во волонтерскиот ангажман и во промоција на волонтерската работа во текот на 2026 година.
Право да номинираат кандидати имаат организации, институции, неформални групи и други организатори на волонтерска работа.
Наградата се доделува по повод 5-ти декември – Меѓународниот ден на волонтерите и целта на нејзиното доделување е да го поттикне и промовира волонтерството во Битола, да се зголеми видливоста на волонтерите и позитивните волонтерски практики и да инспирира понатамошно унапредување и развој на волонтерството на локално ниво.
За предложените кандидати треба да се достави:
1. објаснување зошто сметате дека треба да ја добијат наградата; 
2. писмо за поддршка од организаторот на волонтерска работа со податоци за волонтерскиот ангажман; 
3. дополнителна документација која го потврдува ангажманот на волонтерот: фотографии, записници и документи од волонтерските активности, медиумски написи и сл.
Краен рок за доставување на предлозите е четврток, 19 ноември 2026 година до 16:00 часот, со доставување на потребните документи на sovetzavolonterstvobt@gmail.com со наслов: За волонтерска награда 2026.

